Konso ma yo VO ntindu wantu, muna tini kiau ena ye nding'au a vovanga, wizanenanga  ye   longanenanga. Mu kiese yo VO mu mpasi ena ye songelanga ZO muna nding' au Nzambi k'a vana_ Muna nsi mosi mu lenda kala ndinga mosi yo vo luta ndinga mosi. Vena nkutu ye nsi muna tini-tini muna ye ndinga za nswaswani zi lembi wizananga. E ndinga yi sinsu ki swaswanesanga nkuna mia wantu yo vo makanda ma mu ma nsi mosi yo VO ma nsi za nswaswani. Mu ndinga, tu lendanga zaya muntu-muntu ye tini kia nsi ka vwilu ye   kanda diani. Mu eto Angola, muini yo VO mu mpimpa muntu VO ka vovela mu nding'a nsi ka mu mputu   ko, ka   fwete zayakana mu nswalu vo: NKONGO, KIMBUNDU, HUMBUNDU, NGANGELA, TCHOKWE yo vo mpe KWANHAMA, FIOTE VO YANHEKA. Kansi vo mu mputu se ka vovele, kana nkutu tomene ku ntadidila vena mpolo, dia mpasi mu zaya keti mwisi nki zunga_ Ka mu sungula ko kw'a leke ka ena ye konso ndinga kisi nsi mu ntulu kimputu kaka; kulendi tona nkutu ko keti mwisi kweyi. Kwa zi mbuta za teka vova ndinga za tini yau fwete zayakana kaka vo NKONGO muna mpovo, wau vo e kikongo yi kia vit'e mu ntulu kina; se kifwete zola vovoka kaka. Mu diodio ki sangananga ye mputu.  Mpila mosi ye ndinga za nkaka za kisi Afrika zizolanga kaka vayika va ntuala wau VO yi za vita mu ntulu ye mu ngindu za mvovi. E sisu kia za mpila mpila mpila nsi ko, ngolo ngolo